ΚΑΝΟΝΙΣΜΟΣ (ΕΚ) αριθ. 1360/98 ΤΟΥ ΣΥΜΒΟΥΛΙΟΥ της 26ης Ιουνίου 1998 για τον καθορισμό, για την περίοδο εμπορίας 1998/99, ορισμένων τιμών στον τομέα της ζάχαρης και του αντιπροσωπευτικού ποιοτικού τύπου τεύτλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως της αγοράς στον τομέα της ζάχαρης (1), και ιδίως το άρθρο 2 παράγραφος 3, το άρθρο 3 παράγραφος 4 και το άρθρο 4 παράγραφος 3,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι, κατά τον καθορισμό των τιμών της ζάχαρης, ενδείκνυται να ληφθούν υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει στον γεωργικό πληθυσμό ένα δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές κατά την προσφορά αγαθών στους καταναλωτές 7

ότι, για την επίτευξη των στόχων αυτών, είναι αναγκαίο να καθορισθεί η ενδεικτική τιμή της ζάχαρης σε επίπεδο το οποίο, λαμβάνοντας ιδίως υπόψη το επίπεδο που απορρέει για την τιμή παρέμβασης, θα εξασφαλίζει στους παραγωγούς τεύτλων ή ζαχαροκαλάμων μια δίκαιη αμοιβή, στα πλαίσια σεβασμού των συμφερόντων των καταναλωτών, και το οποίο θα δύναται επίσης να διατηρήσει την ισορροπία μεταξύ των τιμών των κυρίων γεωργικών προϊόντων 7

ότι, λόγω των χαρακτηριστικών της αγοράς της ζάχαρης, η εμπορία εμφανίζει περιορισμένους σχετικά κινδύνους 7 ότι, κατά συνέπεια, για τον καθορισμό της τιμής παρέμβασης της ζάχαρης, η διαφορά μεταξύ της ενδεικτικής τιμής και της τιμής παρέμβασης δύναται να καθορισθεί σε ένα επίπεδο σχετικά χαμηλό 7

ότι η τιμή βάσης των τεύτλων πρέπει να ορισθεί λαμβάνοντας υπόψη την τιμή παρέμβασης, τα έσοδα των επιχειρήσεων που προκύπτουν από τις πωλήσεις μελάσσας που μπορούν να αποτιμηθούν σε 7,61 Ecu/100 χιλιόγραμμα, ποσό το οποίο προκύπτει από την τιμή της μελάσσας που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 1785/81, δεδομένου ότι αυτή η τιμή έχει υπολογισθεί σε 8,21 Ecu/100 χιλιόγραμμα, καθώς και τα σχετικά έξοδα μεταποίησης και παράδοσης των τεύτλων στα εργοστάσια, και επί τη βάσει απόδοσης η οποία μπορεί να υπολογισθεί για την Κοινότητα σε 130 χιλιόγραμμα λευκής ζάχαρης ανά τόνο τεύτλων περιεκτικότητας σε ζάχαρη 16 %,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ενδεικτική τιμή της λευκής ζάχαρης καθορίζεται σε 66,50 Ecu ανά 100 χιλιόγραμμα.

2. Η τιμή παρέμβασης της λευκής ζάχαρης καθορίζεται σε 63,19 Ecu ανά 100 χιλιόγραμμα για τις μη ελλειμματικές ζώνες της Κοινότητας.

Άρθρο 2

Η τιμή βάσης των τεύτλων που ισχύει στην Κοινότητα καθορίζεται σε 47,67 Ecu ανά τόνο στο στάδιο της παράδοσης στον τόπο συγκέντρωσης.

Άρθρο 3

Τα τεύτλα του αντιπροσωπευτικού ποιοτικού τύπου εμφανίζουν τα ακόλουθα χαρακτηριστικά:

α) ποιότητα υγιής, ανόθευτη και σύμφωνη με τα συναλλακτικά ήθη 7

β) περιεκτικότητα σε ζάχαρη 16 % κατά την παραλαβή.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο εμπορίας 1998/99.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 26 Ιουνίου 1998.

Για το Συμβούλιο

Ο Πρόεδρος

J. CUNNINGHAM

(1) ΕΕ L 177 της 1. 7. 1981, σ. 4 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1599/96 (ΕΕ L 206 της 16. 8. 1996, σ. 43).

(2) ΕΕ C 87 της 23. 3. 1998, σ. 5.

(3) Γνώμη που διατυπώθηκε στις 16 Ιουνίου 1998 (δεν έχει ακόμα δημοσιευθεί στην Επίσημη Εφημερίδα).

(4) Γνώμη που διατυπώθηκε στις 29 Απριλίου 1998 (δεν έχει ακόμα δημοσιευθεί στην Επίσημη Εφημερίδα).